Berlingske Tidende, 1831-04-08
Fra Krasnostaw skrives den 17de Marts at General Toll er med sin Hovedmagt den 16de d. M. ankommen til Zolkewkan, og at General=Major Kolotinski har besat Krasnostaw og Oberst TraskinByen Tarnagura. For at dække Ryggen i Egnen omkring Zamode, for at kunne fortsætte Forbindelsen med Lublin og forhindre Jnsurgenternes Overgang over Weichselen og Wieprz, ligesom ogsaa for at holde Landet i Orden og Rolighed, har General Toll givet en særskildt Troppeafdeling, der bestaar af 24 Eskadroner, en Bataillon Infanterie med 20 Kanoner og et Kosak regiment, under General Kreuzs Kommando, de dertil fornødne befalinger. Den 8de Marts var General Balbekorow rykket udfra Uscilug med to Reservebatailloner, og næste Dag ankommen til Woislowice. Men, da den Efterretning var indløben, at betydelige fjendtlige Stridskræfter vare samlede i Krasnostaw, Rajower og Grabowet, der vilde marschere mod Chelm, trak han sig igjen tilbage henad Uscilug. Ved Landsbyen Jaroslawice naaede Fjenden ham med et ikke ubetydeligt Kavallerie og 4 lette Feldistykker, og forfulgte ham, omtrent 20 Verster, henimod Uscilugdog uden at kunne tilføje ham mindste Skade. Den 10de d. M. ankom han igjen lykkeligen paa den russiske Grændse. Om General Dwernickis Stilling har man erholdet følgende Efterretning. Den 10de d. M. var han med 2,000 Mand regelmæssigt Infanterie og 4000 Mand Kavallerie tilligemed 12 Kanoner, og med et betydeligt Antal Krakuser og Landsedragere draget fra Krosnostan til Rajowec. Den 11te d. M. var har i Grabower, hvorfra han med sin hele Magt vendte sig mod Hrublesow. Da Efterretningen indløb, at det af General Told kommanderede Korps, nærmede sig, var han en Tidlang raadvild i Henseende til den Vei, som han skulde vælge, hvilket anledigede hans Operationers Forhaling. Jmidlertid valgte han er Position nærved Litaniec. Men den 17de om Morgenen forvis, sede General Toll sig ved udsendte Streifepartier om, at GeneralDernicki allerede den 16de d. M. med sin hele Magt havde trukket sig tilbage til Zamosc. Han selv, med Infanterie og Artillerie, staaer nu ved Rowo=Miasto, to Werster fra Fæstningen; men Kavalleriet i de omliggende Landbyer. Fæstningens Garnison bestaaer efter Forlydende ikkun af fire Batailloner. - Efterat have erholdet denne Efterretning, valgte General Toll en Position ved Krasnostaw, som var aldeles ødelagt af Fjenden og forladt af sine Jndvaanere; hans Avantgarde, under General Murawirws Anførsel, blev opstillet ved Tarnagora og Jsbica. De fleste russiske Operationstropper ere i Kantonneringsquarterer, thi det slette Veirlig og Weichselens Beskaffenhed tvinger dem endnu til Uvirksomhed. De keiserlige Garderegimenter ere allerede rykkede ind i Kongeriget Polen, og det andet Armeekorps, under General Pahlens (den yngres) Kommando, skal ufortøvet forene sig med den. Feldtmarskal Diebitsch har altsaa Midler at raade over, der ere meer end tilstrækkelige til at udføre de næstfølgende Operationer med tilbørlig Kraft, og, med Guds Bistand, vil et Hovedslag snart gjøre Ende paa den hele Krig. Det synes ikke, at være hans Agt at beleire Zamose; men skulde Duernick kaste sig ind i denne Fæstning, saa vil man indslutte ham der, og gjøre ham al Tilførsel af Levnetsmidler umuelig. De russiske Tropper mangle aldeles ingen Fornødenhed, og skjøndt de Saaredes Antal er stort, hører man dog ikke meget om Sygdomme blandt dem. De Russisk-Polske Provindser, nyde den fuldkomneste Rolighed og i Kongeriget Polen selv foretrække Borgere og Bønder de Russiske Troppers Nærværelse langt for deres Landsmænd, fordi de maa levere disse sidste alle Fornødenheder uden Betaling. General Uminsk, som er flygtet fra Fæstningen Glogau, hvor han var i en meget mild Arrest paa sit Æresord, skal, i Spidsen for 15,000 Mand, have foretaget en offensiv Bevægelse imod General Sackens Corps og de Keiserlige Garderegimenter; men det vil uden Tvivl ikke gaae ham bedre end det gik General Dernicki; og intet andet Redningsmiddel vil levnes ham end at trække sig tilbage til Fæstningen Modlin.